
CENIK

zakupnin za kmetijska zemljišča za leto 2004 
Cenik zakupnin velja za kmetijska zemljišča v upravljanju Sklada. Izhodišče za določitev zakupnine so katastrski podatki, ob upoštevanju dejanske rabe zemljišča in dejanske  proizvodne sposobnosti zemljišča. 

Tabela 1: Cenik zakupnin za kmetijsko rabo zemljišč za leto 2004

	katastrska kultura
	katastrski razredi
	letna zakupnina SIT/ha

	vrt
	1-8
	38.708

	njiva
	1-3
	28.369

	njiva
	4-6
	25.845

	njiva
	7-8
	21.878

	travnik
	1-2
	24.523

	travnik
	3-4
	20.555

	travnik
	5-6
	16.830

	travnik
	7-8
	12.862

	barjanski travnik
	1-4
	12.862

	pašnik
	1-2
	10.339

	pašnik
	3-4
	7.693

	pašnik
	5-6
	5.169

	pašnik
	7-8
	2.525

	planinski pašnik
	
	2.525

	pašnik porasel z gozdnim drevjem
	
	2.525

	sadovnjak
	1-4
	32.217

	sadovnjak
	5-8
	25.845

	vinograd
	1-3
	25.845

	vinograd
	4-6
	23.201

	vinograd
	7-8
	19.353

	hmeljišče
	1-8
	28.369

	plantaža gozdnega drevja
	1-8
	2.525

	obore za živali
	
	2.525

	ostalo
	
	1.202


Posamezne katastrske občine so uvrščene v območja.

Na območjih z ugodno prometno lego in večjim povpraševanjem po zemljiščih se zakupnina obračunava s faktorjem 1,20. Na območjih, ki so kmetijsko ogrožena se zakupnina obračunava s faktorjem 0,80. Seznam katastrskih občin s pripadajočimi faktorji je sestavni del cenika zakupnin (priloga št. 1).

Zakupniki, ki imajo v zakupu več kot 3 ha zemljišč imajo glede na obseg 20 odstotni popust pri zakupnini (faktor 0,8).

Zakupnina se obračuna tako, da se za posamezno parcelo izračuna zakupnina po ceniku, navedenem v tabeli 1, ki se z ustreznimi faktorji korigira za vsako posamezno parcelo.

Zemljišča se oddajajo v zakup na podlagi javne ponudbe za zakup zemljišč. Prva ponudba se objavi po ceni, določeni v tem ceniku. V primeru, da zemljišče ni bilo oddano v zakup, se lahko zakupnina na ponovljeni ponudbi zniža do 50 % glede na ceno na predhodni ponudbi.

Zakupnina za posamezno območje se prilagaja ponudbi in povpraševanju in naravnim pogojem na zemljiščih. V primeru, da je ugotovljena drugačna raba, ali drugačna proizvodna sposobnost zemljišč kot je v katastru, komisija določi višino zakupnine na podlagi dejanskega stanja. Vsa odstopanja od višine zakupnine po tem ceniku, kot tudi odobritev obročnega odplačevanja zakupnine, odobri komisija, ki jo za ta namen imenuje direktorica Sklada. 

Zakupniki, ki na zemljiščih s soglasjem Sklada obnovijo trajne nasade ali usposobijo zemljišče za kmetijsko rabo, imajo za določen čas, ki je neposredno povezan z dobo do začetka rodnosti, pravico do plačevanja zmanjšane zakupnine.

Doba, ko se obračunava zmanjšana zakupnina je odvisna od vrste nasada in je razvidna iz naslednje tabele.

Tabela 2: Trajanje zmanjšane zakupnine za nove trajne nasade.

	vrsta trajnega nasada
	št. let, ko se obračunava zmanjšana zakupnina

(6.491 sit/ha)

	Vinograd
	3

	Oljčnik, orehi
	5

	Jablane, hruške
	4

	Breskve
	4

	Hmeljišče
	2

	ostalo
	glede na začetek rodnosti


Popust se obračunava glede na število vegetacijskih dob. V primeru, ko se nasad posadi spomladi, se za to leto že obračuna popust, če pa se sadi  jeseni, se popust obračuna v naslednjem letu.

V primerih, ko je nasad že osnovan pa še ni dopolnil starosti, ki je navedena v tabeli, se zmanjšana zakupnina obračuna samo za razliko do dopolnitve starosti, navedene v tabeli.

Za ostale primere določi trajanje popusta komisija za zakup.

Zakupnina za posamezno zakupno pogodbo ne more biti nižja kot 7.336,00 SIT.

V primeru, da nastopi obveznost plačila davka na dodano vrednost, ga plača zakupnik.

                                                                                                   Niko Rainer univ.dipl.inž. gozd

                                                                                                         predsednik Sveta Sklada

Cenik je bil sprejet na seji Sveta Sklada dne 4.12.2003.

CENIK

najemnin za nekmetijsko rabo za leto 2004 
Najemne pogodbe se sklepajo za stavbna zemljišča.

Najemnine za nekmetijsko rabo se oblikujejo tržno na podlagi dogovora med Skladom in najemnikom, pri čemer je podlaga za določitev višine najemnine korist, ki jo bo imel najemnik na najetem zemljišču.

Tabela 1: Cenik najemnin za nekmetijsko rabo zemljišč za leto 2004

	namen uporabe
	minimalna letna najemnina

	funkcionalno zemljišče k stanovanjskemu objektu (dvorišče, parkirišče, dostopna pot, zelenica...)
	67,1  SIT/m2

	funkcionalno zemljišče k poslovnemu objektu (dvorišče, parkirišče, dostopna pot, zelenica...)
	132,0  SIT/m2

	odprto skladišče za les, gradbeni material ...
	67,1  SIT/m2

	športna igrišča (nogometno, lokostrelsko, vadišča za živali, tenis, kamp, …)
	6,0  SIT/m2

	igrišče za golf
	10,0  SIT/m2


Vse najemne pogodbe obravnava komisija po enakem postopku kot je predviden za zakup zemljišč. 

Najemnina se obračunava glede na dejansko trajanje najema.

Najemnina za posamezno pogodbo ne more biti nižja kot 12.020,00 SIT. 

Objavljene cene so brez davka na dodano vrednost, ki ga plača najemnik.

Niko Rainer univ.dipl.inž. gozd

                                                                                                  predsednik Sveta Sklada

Cenik je bil sprejet na seji Sveta Sklada dne 4.12.2003.

CENIK

za pripravo soglasij in obračun odškodnin za leto 2004 
SOGLASJA

Sklad pri izdajanju soglasij za posege na zemljiščih obračuna stroške priprave soglasij po naslednjem ceniku:

Tabela 1: Cenik soglasij za leto 2004

	obseg oz. vrsta soglasja
	stroški SIT
	odškodnina

	soglasja do 3 parcele
	27.407
	po ceniku (tabela 2)

	vsaka nadaljnja parcela
	4.087
	po ceniku (tabela 2)

	soglasja zakupnikom in koncesionarjem za opravljanje kmetijske in gozdarske dejavnosti 
	3.846
	brezplačno, povrnitev morebitne škode

	soglasja za opozorilne table v nekomercialne in informativne  namene 
	3.846
	brezplačno

	soglasja za razne prireditve v nekomercialne namene 
	3.846
	brezplačno, povrnitev morebitne škode


ODŠKODNINE

Za določitev odškodnine se upošteva cenitev sodno zapriseženega cenilca ustrezne stroke, če te ni pa odškodnine navedene v tabeli 2, ki se plača ob podpisu pogodbe.

Tabela 2: Cenik odškodnin za uporabo zemljišč na podlagi izdanih soglasij za leto 2004

	katastrska kultura
	odškodnina sit/m2

	vrt
	605,0

	njiva
	605,0

	travnik
	337,0

	barjanski travnik
	120,0

	pašnik
	120,0

	sadovnjak
	605,0

	vinograd
	605,0

	hmeljišče
	605,0

	trstičje
	120,0

	gozd
	241,0


V primeru sklenjenih služnostnih pogodb za smučišča se letno obračuna znesek odškodnine v okvirnem znesku 1,8 SIT/m2, za  reklamne table – jumbo plakate pa v znesku 50.000,00 SIT. Pogodbeni znesek se letno uskladi z objavljeno stopnjo indeksa rasti cen življenjskih potrebščin v preteklem letu.

Cenik soglasij in cenik odškodnin se uporablja tudi za pogodbe o služnosti in za omejitev lastninske pravice na zemljiščih, na katerih se vzpostavlja služnostna pravica.

Objavljene cene so brez davka na dodano vrednost, ki ga plača vlagatelj.

Niko Rainer univ.dipl.inž. gozd

                                                                                                     predsednik Sveta Sklada

Cenik je bil sprejet na seji Sveta Sklada dne 4.12.2003.

